
Hoonestusõiguse seadmine munitsipaalmaale 

aadressil Aleksandr Puškini tn 61, Narvas,

OSAÜHING HALAVER-TORU (registrikood 10693814) kasuks
1. Asjaolud ja menetluse käik

Narva Linnavolikogu ja Narva Linnavalitsus said 07.11.2012 Osaühingult Halaver-Toru (registrikood 10693814, asukoht Aleksandr Puškini tn 59, Narva) avalduse, milles taotletakse anda hoonestamiseks kasutusse tähtajaga 50 aastat munitsipaalmaa aadressil Aleksandr Puškini tn 61, pindala 6 065 m2. Osaühing Halaver-Toru taotleb hoonestusõiguse seadmist, et ehitada antud maa-alale tehnika ja ehitusseadmete parkla koos välisvalgustuse, piirde ning elektroonilise valve paigaldamisega. Planeeritav investeeringute kogusumma on 75 000,0 eurot 3 aasta jooksul.

Seoses sellega, et nimetatud maa-ala läbib linna tee, palub Halaver-Toru alandada hoonestusõiguse aastatasu vastavalt tee pindalale (tee võtab enda alla umbes 30% maa-alast).    А. Puškini tn 61 maa-ala hoonestusõiguse aastatasu  on 1395,45 eurot, selle alandamise korral  30% võrra (seoses maaüksusel paikneva teega), moodustaks nimetatud maa-ala hoonestusõiguse aastatasu 976,82 eurot.

Narva Linnavalikogu võttis 28.10.2004 vastu otsuse nr 133/42 hoonestusõiguse seadmise kohta 11 maa-alale, sh А. Puškini tn 61 maaüksusele.

Linnavara- ja Majandusamet korraldas kahel korral (2005. a märtsis ja augustis) enampakkumised А. Puškini tn 61 maa-alale hoonestusõiguse seadmiseks. Kuna määratud tähtajaks ei laekunud ühtegi pakkumist, tunnistati pakkumised nurjunuks.

Tõenäoliselt on pakkumiste ebaõnnestumise põhjuseks asjaolu, et suurema osa maa-alast võtavad enda alla õhuliinide, maa-aluse elektrikaabli, veetorustiku kaitsevööndid, mis raskendab maa-ala kasutamist. 

Käesoleval ajal on OÜ Halaver-Toru А. Puškini tn 59 asuva naabermaa-ala hoonestaja.  Linnavara- ja Majandusametil hoonestajale pretensioone pole. 

Küsimust arutati Narva Linnavalitsuse linnavarakomisjoni koosolekul 21.12.2012 (protokoll  nr 14) ja otsustati: 

1. Seada volikogu otsustuskorras enampakkumist korraldamata hoonestusõigus hoonestamata munitsipaalmaale aadressil Aleksandr Puškini tn 61, Narva, katastritunnus 51104:001:0020, pindala 6 065 m2, maa sihtotstarve – 50% tootmismaa, 50% ärimaa, Osaühingu Halaver-Toru (registrikood 10693814, asukoht Aleksandr Puškini tn 59, Narva) kasuks.

2.     Kehtestada järgmised hoonestusõiguse tingimused:

2.1.      hoonestusõiguse tähtaeg –  50 aastat arvates hoonestusõiguse lepingu sõlmimisest;

2.2.      maa-ala kasutusotstarve – tehnika ja ehitusseadmete parkla koos välisvalgustuse, piirde ning elektroonilise valve paigaldamisega; 

2.3.     hoonestusõiguse aastatasu – 980,0 eurot;

2.4.     hoonestusõiguse aastatasu maksab hoonestaja osadena kaks korda aastas, 1. juuliks ja 1. jaanuariks, järgneva perioodi eest ette. Hoonestusõiguse aastatasu maksmise tähtaegu võib määrata (muuta) poolte kokkuleppel. Tasu maksmise kohustus algab hoonestusõiguse kandmisest kinnistusraamatusse; 

2.5.   hoonestusõiguse aastatasu mittetasumisel või mittetähtaegsel tasumisel maksab hoonestaja tasumata summalt viivist 0,1% iga tasumisega viivitatud päeva eest;

2.6.   hoonestaja on kohustatud projekteerima ja valmis ehitama (sh saama kasutusloa) punktis 2.2 nimetatud ehitised järgmistel tähtaegadel:

2.6.1.  detailplaneeringu ja ehitusprojekti koostamine ja esitamine Narva Linnavalitsuse Arhitektuuri– ja Linnaplaneerimise Ametile kinnitamiseks aastatel 2013 – 2014

2.6.2. ehitustööde teostamine ja kasutusluba saamine – aastal 2015
2.6.3. investeeringute kogusummas vähemalt 75 000,0 eurot - järgmise graafiku alusel:

2013. a
-
25 000,0 eurot

2014. a
-
25 000,0 eurot

2015. a
-
25 000,0 eurot

2.7.    ehituse tähtaegade ja etappide mittetäitmisel või mittetähtaegsel täitmisel maksab hoonestaja trahvi 5 hoonestusõiguse aastatasu suuruses summas. Trahvi tasumine ei vabasta hoonestajat  endale võetud kohustuste täitmisest; 

2.8.   kui hoonestaja ei täida punktis 2.6 toodud hoonestusõiguse tingimusi, on Narva linnal õigus nõuda hoonestajalt nõusolekut hoonestusõiguse enda nimele kandmiseks vastavalt võlaõigusseaduse § 2441;

2.9.   hoonestusõiguse asjaõigusega koormamisel peab olema Narva linna kirjalik nõusolek;

2.10.  hoonestusõiguse võõrandamisel on Narva linnal 2 kuu jooksul pärast vastava kirjaliku teate saamist ostueesõigus;

2.11.   hoonestusõiguse seadmise lepingu sõlmimisega või muutmisega seotud kulud, sh notari tasu ja riigilõivu tasub hoonestaja. 

3. Linnavara- ja Majandusametil esitada antud küsimus Narva Linnavalitsuse istungile protokollilise otsuse vastuvõtmiseks.

2. Õiguslikud alused
Kohaliku omavalitsuse korraldamise seaduse (edaspidi KOKS) § 30 lõike 1 punkti 1 kohaselt linnavalitsus valmistab ette volikogus arutamisele tulenevaid küsimusi, lähtudes valitsuse seisukohtadest või linnavolikogu otsustest. Käesoleva otsuse eelnõu ettevalmistamisel lähtub Narva Linnavalitsus järgmisest asjaoludest.   

KOKS § 22 lõike 1 punkti 6 kohaselt volikogu ainupädevusse kuulub linnavara valitsemine, kasutamine ja käsutamise korra kehtestamine. Narva linnas linnavara hoonestusõigusega koormamisega seotud küsimusi reguleerivad Narva Linnavolikogu 21.06.2005 määrus nr 20/57 „Linnavara eeskiri” (edaspidi ka Eeskiri), Narva Linnavolikogu 17.03.2005 määrus nr 13/52 “Narva linna munitsipaalomandis oleva hoonestamata maa hoonestusõiguse seadmise kord”    22.11.2012  (edaspidi ka Kord) ja Narva Linnavolikogu 22.11.2012 määrusega nr 26 kinnitatud Korra muudatused.

Korra punkti 42 kohaselt Narva linna elanike huvides on Narva Linnavolikogul õigus võtta vastu otsus hoonestusõiguse seadmiseks ilma avaliku enampakkumise läbiviimiseta konkreetse füüsilise või juriidilise isiku kasuks sotsiaal-, ravi-, haridus-, mittetulundus-, kultuuri- ja infrastruktuuri objektide rajamiseks. Otsuses peavad olema märgitud kõik hoonestusõiguse seadmise tingimused. 

Korra punkti 43 alusel Narva Linnavalitsusel on õigus võtta vastu otsus hoonestusõiguse seadmiseks ilma avaliku enampakkumise läbiviimiseta selle maa suhtes, mille osas on varem vähemalt 2 (kaks) korda enampakkumine tunnistatud sooviavalduste puudumise tõttu nurjunuks.

 Antud maa-ala osas on varem kahel korral tunnistatud enampakkumine sooviavalduste puudumise tõttu nurjunuks. 
Peale selle on kinnistu koormamine hoonestusõigusega Osaühingu Halaver-Toru kasuks selle edasiseks kasutamiseks äritegevuse arendamise eesmärgil ning kinnistusse investeeringute tegemine linna elanike huvides. Ettevõtja planeerib tulevikus antud kinnistut edasi arendada ja ehitada sinna ärihoone.

Korra punkti 44 kohaselt hoonestusõiguse seadmise leping sõlmitakse notariaalselt tähtajaga alates 50 kuni 99 aastaks. Hoonestusõiguse seadmise lepingu kirjutab alla linnapea. Notaritasu ja riigilõivu tasub hoonestaja. 

Korra punktidest 12 ja 12.3 tulenevalt hoonestusõiguse aastatasu määr kehtestatakse olenevalt katastriüksuse sihtotstarbest ning katastriüksuse muu sihtotstarbe puhul (kui maad ei kasutata ärimaana, tootmis- või transpordimaana) - 5% ulatuses maamaksu määrast.

Korra punkti 45 kohaselt hoonestaja maksab hoonestusõiguse aastatasu sisse osade kaupa kaks korda aastas järgneva perioodi avansilise maksena 1. juuliks ja 1. jaanuariks. Hoonestusõiguse aastatasu osamaksete tähtajad saab määrata (muuta) poolte kokkuleppel. Tasu sissemaksmise kohustus saabub hoonestusõiguse kandmisest kinnistusraamatusse.

Korra punkti 46 kohaselt hoonestusõiguse aastatasu mittetasumise või mitteõigeaegse tasumise puhul maksab hoonestaja viivist 0,1% iga viivitatud päeva eest.

Vastavalt Korra punktile 52 hoonestaja on kohustatud ehitama hoonestusõiguse seadmise tingimustes nimetatud hooned hoonestusõiguse seadmise lepingus sätestatud tähtajaks. Hoonestuskohustuse tähtaja mittetäitmise või mitteõigeaegse täitmise eest määratakse hoonestajale trahv 5 hoonestusõiguse aastatasu suuruses summas. Trahvi tasumine ei vabasta hoonestajat lepingujärgsete kohustuste täitmisest.

Korra punkti 50 kohaselt hoonestusõiguse seadmisel on hoonestusõiguse seadmise korraldajal (Narva Linnavalitsus) õigus tulenevalt maa maksumäära suurenemisest nõuda hoonestusõiguse tasu suuruse muutmist. Tasu suuruse muutmise nõue võib olla esitatud mitte varem kui 3 (kolme) aasta möödumisel hoonestusõiguse tekkimise hetkest ja teistkordselt 3 (kolme) aasta möödumisel viimasest tasu suurendamise momendist. 

Korra punkti 53 kohaselt hoonestusõiguse asjaõigusega koormamisel peab olema Narva linna kirjalik nõusolek. Vastavasisuline nõusolek või keeldumine vormistatakse Narva Linnavalitsuse õigusaktiga ja selle kohta tehakse kinnistusraamatus vastav kanne.

Korra punkti 54 esimese lause kohaselt hoonestusõiguse võõrandamisel on Narva linnal kahe kuu jooksul ostueesõigus, tähtaega arvestatakse müügiteate saamisele järgnevast päevast.

3. Otsus

3.1. Seada hoonestusõigus Osaühingu Halaver-Toru (registrikood 10693814, asukoht Aleksandr Puškini tn 59, Narva)  (edaspidi ka hoonestaja) kasuks hoonestamata kinnisasjale aadressil Aleksandr Puškini tn 61, Narvas, (katastritunnus 51104:001:0020, maa sihtotstarve – 50% ärimaa, 50% tootmismaa, pindala 6 065 m2) (edaspidi ka hoonestusõiguse ese).

3.2. Kehtestada järgmised hoonestusõiguse seadmise tingimused:

3.2.1. hoonestusõiguse tähtaeg – 50 (viiskümmend) aastat arvates hoonestusõiguse seadmise lepingu sõlmimise hetkest; 

3.2.2. hoonestusõiguse eseme kasutusotstarve – tehnika ja ehitusseadmete parkla ehitamine koos välisvalgustuse, piirde ning elektroonilise valve paigaldamisega; 

3.2.3. hoonestusõiguse aastatasu suurus (5% maamaksu määrast) – 980 (üheksasada kaheksakümmend) eurot;

3.2.4. omanikul on õigus nõuda hoonestusõiguse aastatasu muutmist vastavalt maa maksustamishinna muutumisele, kuid mitte varem kui kolme aasta möödumisel hoonestusõiguse tekkimisest ning edaspidi igakordselt kolme aasta möödumisel viimasest aastatasu muutmisest;

3.2.5. hoonestusõiguse aastatasu maksab hoonestaja osadena kaks korda aastas: 1. juuliks ja     1. jaanuariks, järgneva perioodi eest ette. Hoonestusõiguse aastatasu maksmise tähtaegu võib määrata (muuta) poolte kokkuleppel. Tasu maksmise kohustus algab hoonestusõiguse kandmisest kinnistusraamatusse; 

3.2.6. hoonestusõiguse aastatasu mittetasumisel või mittetähtaegsel tasumisel maksab hoonestaja tasumata summalt viivist 0,1% iga tasumisega viivitatud päeva eest; 
3.2.7. hoonestaja on kohustatud projekteerima ja valmis ehitama (sh saama kasutusloa) punktis 3.2.2 nimetatud ehitised ja investeerima sel eesmärgil kogusummas vähemalt 75 000,0 eurot järgmistel tähtaegadel:

2013. a
-
25 000,0 eurot;

2014. a
-
25 000,0 eurot, 

2015. a
-
25 000,0 eurot

3.2.8. ehituse tähtaegade mittetäitmisel või mittetähtaegsel täitmisel maksab hoonestaja trahvi 5 (viie) hoonestusõiguse aastatasu suuruses summas. Trahvi tasumine ei vabasta hoonestajat  endale võetud kohustuste täitmisest; 

3.2.9. kui hoonestaja ei täida punktis 3.2.7. toodud hoonestusõiguse tingimusi, on Narva linnal õigus nõuda hoonestajalt nõusolekut hoonestusõiguse enda nimele kandmiseks vastavalt võlaõigusseaduse § 2441 või lepingust taganeda, seejuures on Narva linnal õigus nõuda hoonestajalt kuni 5 (viie) hoonestusõiguse aastatasu suurust hüvitist. 

3.2.10. hoonestusõiguse asjaõigusega koormamisel peab olema Narva linna kirjalik nõusolek;

3.2.11. hoonestusõiguse võõrandamisel on Narva linnal 2 (kahe) kuu jooksul pärast vastava kirjaliku teate saamist ostueesõigus;

3.2.12. Hoonestusõiguse lõppemisel selle tähtaja möödumise tõttu ei maksa kinnisasja omanik  hoonestajale hüvitist kinnisasjale jääva ehitise eest.
3.2.13. hoonestusõiguse seadmise lepingu sõlmimisega või muutmisega seotud kulud, sh notari tasu ja riigilõivu tasub hoonestaja. 

3.3. Volitada linnapead Tarmo Tammiste’t allkirjastama Narva linna nimel vastav notariaalselt tõestatud leping.

4. Rakendussätted

4.1. Narva Linnavolikogu kantseleil teha käesolev otsus teatavaks Narva Linnavalitsusele ning  Osaühingule Halaver-Toru. 

4.2. Otsus jõustub seaduses sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

Hoonestusõiguse seadmine munitsipaalmaale 

aadressil Aleksandr Puškini tn 61, Narvas,

OSAÜHING HALAVER-TORU (registrikood 10693814) kasuks 
 

 

Narva Linnavalitsus võtab vastu protokollilise otsuse:

 

 

1. Taotleda Narva Linnavolikogult otsuse vastuvõtmist hoonestusõiguse seadmiseks munitsipaalmaale aadressil Aleksandr Puškini tänav 61, Narvas, Osaühingu Halaver-Toru kasuks vastavalt lisatud Narva Linnavolikogu otsuse eelnõule. 

2.  Volitada Narva abilinnapea Natalja Šibalova`t antud küsimust ette kandma Narva Linnavolikogu istungil.

 

 

 

 

Tarmo Tammiste 





Ants Liimets

Linnapea                                                                        
Linnasekretär

 

 

 
